title: Решение (ЕС) 2016/845 на Съвета от 23 май 2016 година относно позицията, която трябва да се заеме от името на Европейския съюз в рамките на Съвместния комитет, създаден съгласно Рамковото споразумение между Европейския съюз и неговите държави членки, от една страна, и Република Корея, от друга страна, във връзка с приемането на процедурния правилник на Съвместния комитет, както и създаването на специализирани работни групи и приемането на техния мандат

text:
               28.5.2016

               BG

               Официален вестник на Европейския съюз

               L 141/66

         РЕШЕНИЕ (ЕС) 2016/845 НА СЪВЕТА
   от 23 май 2016 година
   относно позицията, която трябва да се заеме от името на Европейския съюз в рамките на Съвместния комитет, създаден съгласно Рамковото споразумение между Европейския съюз и неговите държави членки, от една страна, и Република Корея, от друга страна, във връзка с приемането на процедурния правилник на Съвместния комитет, както и създаването на специализирани работни групи и приемането на техния мандат
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 207 и 212 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Рамковото споразумение между Европейския съюз и неговите държави членки, от една страна, и Република Корея, от друга страна (1) („Споразумението“) влезе в сила на 1 юни 2014 г.

               (2)

               За да се допринесе за ефективното прилагане на Споразумението, неговата институционна рамка следва да бъде завършена възможно най-скоро чрез приемането от Съвместния комитет на собствен процедурен правилник.

               (3)

               По силата на член 44 от Споразумението бе създаден Съвместен комитет, за да се осигури, inter alia, доброто функциониране и прилагане на Споразумението („Съвместният комитет“).

               (4)

               За да се допринесе за ефективното прилагане на Споразумението, следва да бъде приет процедурният правилник на Съвместния комитет.

               (5)

               С цел да се даде възможност за провеждането на дискусии на експертно равнище в основните области, попадащи в приложното поле на Споразумението, следва да бъдат създадени специализирани работни групи.

               (6)

               Поради това позицията на Съюза в рамките на Съвместния комитет по отношение на приемането на процедурния правилник на Съвместния комитет и създаването на специализирани работни групи следва да се основава на приложените проекти на решения на Съвместния комитет,

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която трябва да се заеме от името на Европейския съюз в рамките на Съвместния комитет, учреден по силата на член 44 от Споразумението, във връзка със:

               а)

               приемането на процедурния правилник на Съвместния комитет; и

               б)

               създаването на специализирани работни групи и приемането на техния мандат,

         се основава на проектите на решения на Съвместния комитет, приложени към настоящото решение.
   2.   Представителите на Съюза в Съвместния комитет могат да приемат незначителни промени в проектите на решения, без да е необходимо допълнително решение на Съвета.
   Член 2
   Настоящото решение влиза в сила в деня на приемането му.

      Съставено в Брюксел на 23 май 2016 година

            За Съвета

            Председател

         F. MOGHERINI

      (1)  Решение 2014/278/ЕС на Съвета от 12 май 2014 г. за сключване на Рамковото споразумение между Европейския съюз и неговите държави членки, от една страна, и Република Корея, от друга страна, с изключение на въпросите, свързани с обратното приемане (ОВ L 145, 16.5.2014 г., стр. 1).

      ПРОЕКТ НА
      РЕШЕНИЕ № 1/2016 НА СЪВМЕСТНИЯ КОМИТЕТ ЕС—РЕПУБЛИКА КОРЕЯ
      от …
      за приемане на процедурния му правилник
      СЪВМЕСТНИЯТ КОМИТЕТ ЕС—РЕПУБЛИКА КОРЕЯ,
      като взе предвид Рамковото споразумение между Европейския съюз и неговите държави членки, от една страна, и Република Корея, от друга страна („Споразумението“), и по-специално член 44 от него,
      като има предвид, че:

                  (1)

                  Споразумението влезе в сила на 1 юни 2014 г.

                  (2)

                  За да се допринесе за ефективното прилагане на Споразумението, следва да бъде приет процедурният правилник на Съвместния комитет,

            ПРИЕ НАСТОЯЩОТО РЕШЕНИЕ:
      Член единствен
      С настоящото решение се приема изложеният в приложението към настоящото решение процедурен правилник на Съвместния комитет.

         Съставено в … на

               За Съвместния комитет ЕС—Република Корея

               Председател

         ПРИЛОЖЕНИЕ

            ПРОЦЕДУРЕН ПРАВИЛНИК НА СЪВМЕСТНИЯ КОМИТЕТ

         Член 1
         Състав и председателство
         1.   Съвместният комитет, създаден по силата на член 44 от Рамковото споразумение между Европейския съюз и неговите държави членки, от една страна, и Република Корея, от друга страна („Споразумението“), изпълнява функциите си, предвидени в член 44 от Споразумението.
         2.   Съвместният комитет е съставен от представители на страните по Споразумението на съответното равнище.
         3.   Съвместният комитет се председателства от всяка от страните последователно за период от една календарна година. Върховният представител на Съюза по въпросите на външните работи и политиката на сигурност или министърът на външните работи на Република Корея председателстват Съвместния комитет. Председателят може да делегира своите правомощия.
         4.   Първият период започва от датата на първото заседание на Съвместния комитет и приключва на 31 декември същата година.
         Член 2
         Заседания
         1.   Съвместният комитет обикновено заседава веднъж годишно. Заседанията на Съвместния комитет се свикват от председателя и се провеждат последователно в Брюксел и Сеул на дата, определена по взаимно съгласие. По искане на една от страните и с тяхно съгласие е възможно провеждането на извънредни заседания на Съвместния комитет.
         2.   Съвместният комитет обикновено заседава на равнище висши служители, освен ако е договорено друго от страните.
         Член 3
         Публичност
         Освен ако е решено друго, заседанията на Съвместния комитет не са публични.
         Член 4
         Участници
         1.   Преди всяко заседание председателят се уведомява от секретариата за предвидения състав на делегацията на всяка от страните.
         2.   Когато е уместно и по взаимно съгласие на страните, като наблюдатели или за да предоставят информация по определена тема, на заседанията на Съвместния комитет могат да бъдат поканени да присъстват експерти или представители на други органи.
         Член 5
         Секретариат
         Представител на Европейската служба за външна дейност и представител на Министерството на външните работи на Република Корея съвместно упражняват функциите на секретари на Съвместния комитет. Всички съобщения до председателя на Съвместния комитет и от него се препращат на секретарите. Кореспонденцията до председателя на Съвместния комитет и от него може да се осъществява чрез всички средства за писмена комуникация, включително електронна поща.
         Член 6
         Дневен ред на заседанията
         1.   Председателят изготвя предварителен дневен ред за всяко заседание. Предварителният дневен се изпраща, заедно със съответните документи, на другата страна не по-късно от 15 дни преди началото на заседанието.
         2.   Предварителният дневен ред включва точките, представени на председателя не по-късно от 21 дни преди началото на заседанието.
         3.   Дневният ред се приема от Съвместния комитет в началото на всяко заседание. Точки, които не са включени в предварителния дневен ред, могат да бъдат добавени към дневния ред със съгласието на двете страни.
         4.   Председателят може, със съгласието на двете страни, да съкрати сроковете, посочени в параграф 1, за да се вземат предвид изискванията, свързани с конкретен случай.
         Член 7
         Протоколи
         1.   Двамата секретари съвместно изготвят проект на протокол от всяко заседание, в общия случай в рамките на 30 календарни дни от датата на заседанието. Проектът на протокол се основава на изготвено от председателя обобщение на заключенията, приети от Съвместния комитет.
         2.   Протоколът се одобрява от двете страни в срок от 45 календарни дни от датата на заседанието или до която и да е друга договорена от страните дата. След като бъде постигнато съгласие по проекта на протокола, два оригинални екземпляра се подписват от председателя и от секретарите. Всяка от страните получава един оригинален екземпляр.
         Член 8
         Разисквания
         1.   Когато Съвместният комитет приема решения или препоръки, тези актове се обозначават съответно като „Решение“ или „Препоръка“, последвано от пореден номер, датата на тяхното приемане и описание на предмета им. Във всяко решение се посочва датата на влизането му в сила. Решенията и препоръките на Съвместния комитет се приемат по взаимно съгласие на страните.
         2.   Съвместният комитет може да взема решения или да отправя препоръки чрез писмена процедура, ако и двете страни са съгласни. По взаимно съгласие на страните може да бъде предвиден краен срок за приключването на писмената процедура, при изтичането на който председателят на Съвместния комитет може да заяви, освен ако някоя от страните уведоми за противното, че е постигнато взаимно съгласие между страните.
         3.   Автентичността на приетите от Съвместния комитет решения и препоръки се удостоверява посредством два оригинални екземпляра, подписани от председателя на Съвместния комитет.
         4.   Всяка от страните може да реши да публикува решенията и препоръките на Съвместния комитет в своето съответно официално издание.
         Член 9
         Кореспонденция
         1.   Кореспонденцията, предназначена за Съвместния комитет, се адресира до един от секретарите, който на свой ред уведомява другия секретар.
         2.   Секретариатът осигурява препращането на адресираната до Съвместния комитет кореспонденция до председателя, а когато е целесъобразно — и разпращането ѝ, по реда за документите, посочени в член 10 от настоящия процедурен правилник.
         3.   Кореспонденцията, изходяща от председателя, се изпраща до страните от секретариата, а когато е целесъобразно — се разпраща, по реда за документите, посочени в член 10 от настоящия процедурен правилник.
         Член 10
         Документи
         1.   Когато разискванията в рамките на Съвместния комитет се основават на писмени придружаващи документи, тези документи се номерират и разпращат от секретариата до членовете.
         2.   Всеки секретар отговаря за разпращането на документите до своите членове в Съвместния комитет, като системно слага в копие другия секретар.
         Член 11
         Разходи
         1.   Всяка страна поема за своя сметка всички разходи, които е направила в резултат на участието си в заседанията на Съвместния комитет, както по отношение на разходите за персонал, пътните и дневните разходи, така и по отношение на пощенските и телекомуникационните разходи.
         2.   Разходите по организирането на заседанията и размножаването на документи се поемат от страната, която е домакин на заседанието.
         Член 12
         Изменяне на процедурния правилник
         Процедурният правилник може да бъде изменян по взаимно съгласие на страните в съответствие с член 8.
         Член 13
         Специализирани работни групи
         1.   Съвместният комитет може да реши да създаде допълнителни специализирани работни групи, които да го подпомагат при изпълнението на неговите задължения.
         2.   Съвместният комитет може да реши да бъде закрита всяка съществуваща специализирана работна група, да определя или да изменя нейния мандат или да създаде допълнителни специализирани работни групи.
         3.   Специализираните работни групи докладват на Съвместния комитет след всяко свое заседание.
         4.   Специализираните работни групи нямат правомощие за вземане на решения, но могат да представят препоръки на Съвместния комитет.

      ПРОЕКТ
      РЕШЕНИЕ № 2/2016 НА СЪВМЕСТНИЯ КОМИТЕТ ЕС—РЕПУБЛИКА КОРЕЯ
      от …
      относно създаването на специализирани работни групи и приемането на техния мандат
      СЪВМЕСТНИЯТ КОМИТЕТ ЕС—РЕПУБЛИКА КОРЕЯ,
      като взе предвид Рамковото споразумение между Европейския съюз и неговите държави членки, от една страна, и Република Корея, от друга страна („Споразумението“), и по-специално член 44 от него, както и член 13 от Процедурния правилник на Съвместния комитет,
      като има предвид, че:

                  (1)

                  С цел да се даде възможност за провеждането на дискусии на експертно равнище в основните области, попадащи в приложното поле на Споразумението, следва да бъдат създадени специализирани работни групи. При постигането на съгласие между страните може да бъде променен както списъкът на специализираните работни групи, така и обхватът на отделните специализирани работни групи.

                  (2)

                  В съответствие с член 13 от Процедурния правилник на Съвместния комитет, Съвместният комитет може да създава специализирани работни групи, които да го подпомагат при изпълнението на неговите задачи,

            ПРИЕ НАСТОЯЩОТО РЕШЕНИЕ:
      Член единствен
      Създават се специализираните работни групи, посочени в приложение I към настоящото решение. Мандатът на специализираните работни групи се определя, както е посочено в приложение II към настоящото решение.

         Съставено в … на

               За Съвместния комитет ЕС—Република Корея

               Председател

         ПРИЛОЖЕНИЕ I

            СПЕЦИАЛИЗИРАНИ РАБОТНИ ГРУПИ НА СЪВМЕСТНИЯ КОМИТЕТ ЕС—РЕПУБЛИКА КОРЕЯ

                     (1)

                     Специализирана работна група по въпросите на енергетиката, околната среда и изменението на климата.

                     (2)

                     Специализирана работна група по въпросите на борбата с тероризма.

         ПРИЛОЖЕНИЕ II

            МАНДАТ НА СПЕЦИАЛИЗИРАНИТЕ РАБОТНИ ГРУПИ, СЪЗДАДЕНИ СЪГЛАСНО РАМКОВОТО СПОРАЗУМЕНИЕ МЕЖДУ ЕВРОПЕЙСКИЯ СЪЮЗ И НЕГОВИТЕ ДЪРЖАВИ ЧЛЕНКИ, ОТ ЕДНА СТРАНА, И РЕПУБЛИКА КОРЕЯ, ОТ ДРУГА СТРАНА

         Член 1
         1.   Всяка специализирана работна група може да се занимава на заседанията си с прилагането на Споразумението в областите, които попадат в обхвата на тази работна група.
         2.   Специализираните работни групи могат също така да дискутират теми или конкретни проекти, свързани със съответната област на двустранно сътрудничество.
         3.   Възможно е да се разглеждат и отделни случаи, когато една от страните поиска това.
         Член 2
         Специализираните работни групи работят под ръководството на Съвместния комитет. Те докладват и представят своите протоколи и заключения на председателя на Съвместния комитет в срок от 30 календарни дни след всяко заседание.
         Член 3
         Специализираните работни групи се състоят от представители на страните.
         Когато двете страни постигнат съгласие за това, специализираните работни групи могат да канят на заседанията си експерти и да изслушват техните становищата във връзка с конкретни точки от дневния ред на заседанията, когато е това е целесъобразно.
         Член 4
         Специализираните работни групи се председателстват от страните последователно съгласно правилата на Процедурния правилник на Съвместния комитет.
         Член 5
         Представител на Европейската служба за външна дейност и представител на Министерството на външните работи на Република Корея съвместно упражняват функциите на секретари на специализираните работни групи. Всички съобщения, отнасящи се до конкретната специализирана работна група, се препращат на двамата секретари.
         Член 6
         1.   Специализираните работни групи заседават винаги когато обстоятелствата го изискват, със съгласието на страните, въз основа на писмено искане от една от тях. Всяко заседание се провежда на договорени от страните място и дата.
         2.   При получаване на искане от една от страните за заседание на специализирана работна група секретарят — представител на другата страна, отговаря в срок от 15 работни дни.
         3.   При неотложен случай заседанията на специализираните работни групи може да се свикат с по-кратко предизвестие, което подлежи на договаряне между двете страни.
         4.   Преди всяко заседание председателят се уведомява за предвидения състав на делегацията на всяка от двете страни.
         5.   Заседанията на специализираните работни групи се свикват съвместно от двамата секретари.
         Член 7
         Точките, които следва да бъдат включени в дневния ред, се представят на секретарите не по-късно от 15 работни дни преди датата на въпросното заседание на специализираната работна група. Придружаващата документация се предоставя на секретарите не по-късно от 10 работни дни преди заседанието. Секретарите съобщават проекта на дневен ред не по-късно от 5 работни дни преди заседанието. Дневният ред се финализира при постигането на съгласие на двете страни. При извънредни обстоятелства, със съгласието на страните, към дневния ред могат да се добавят въпроси в по-кратки срокове.
         Член 8
         За всяко заседание се изготвя протокол.
         Освен ако е решено друго, заседанията на специализираните работни групи не са публични.


title: Решение 2010/801/ОВППС на Съвета от 22 декември 2010 година за изменение на Решение 2010/656/ОВППС на Съвета за подновяване на ограничителните мерки срещу Кот д’Ивоар

text:
               23.12.2010

               BG

               Официален вестник на Европейския съюз

               L 341/45

         РЕШЕНИЕ 2010/801/ОВППС НА СЪВЕТА
   от 22 декември 2010 година
   за изменение на Решение 2010/656/ОВППС на Съвета за подновяване на ограничителните мерки срещу Кот д’Ивоар
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 29 октомври 2010 г. Съветът прие Решение 2010/656/ОВППС за подновяване на ограничителните мерки срещу Кот д’Ивоар (1).

               (2)

               На 13 декември Съветът подчерта значението на президентските избори от 31 октомври и 28 ноември 2010 г. за възстановяването на мира и стабилността в Кот д’Ивоар и заяви, че суверенно изразената воля от народа на Кот д’Ивоар задължително трябва да бъде зачетена.

               (3)

               Освен това Съветът реши да приеме ограничителни мерки, насочени срещу тези, които възпрепятстват мирния процес и процеса на национално помирение и по-конкретно, които са заплаха за успешното приключване на изборния процес,

         ПРИЕ НАСТОЯЩОТО РЕШЕНИЕ:
   Член 1
   Решение 2010/656/ОВППС се изменя, както следва:

               1)

               Член 4 се заменя със следното:
               „Член 4
               1.   Държавите-членки предприемат необходимите мерки за предотвратяване на влизането или транзитното преминаване през тяхна територия:

                           a)

                           на изброените в приложение I лица, посочени от Комитета по санкциите, които представляват заплаха за мирния процес и процеса на национално помирение в Кот д’Ивоар, по-конкретно на тези, които препятстват изпълнението на споразуменията от Лина-Маркуси и Акра III, на всички лица, които въз основа на съответната информация са считани за отговорни за извършването на тежки нарушения на правата на човека и международното хуманитарно право в Кот д’Ивоар, на всички останали лица, които публично подбуждат към омраза и насилие, и на всички лица, по отношение на които Комитетът по санкциите е установил, че действат в нарушение на мерките, наложени с параграф 7 от Резолюция 1572 (2004) на ССООН.

                           б)

                           на изброените в приложение II лица, които не са включени в списъка в приложение I, които възпрепятстват мирния процес и процеса на национално помирение и по-специално са заплаха за успешното приключване на изборния процес.

                     2.   Параграф 1 не задължава никоя държава-членка да откаже влизане на своя територия на собствените си граждани.
               3.   Параграф 1, буква а) не се прилага, когато Комитетът по санкциите прецени, че:

                           a)

                           пътуването е оправдано по неотложни хуманитарни причини, включително религиозни задължения;

                           б)

                           предоставянето на изключение ще допринесе за постигане на целите, залегнали в резолюциите на ССООН, по-конкретно за постигане на мир и национално помирение в Кот д’Ивоар и стабилност в региона.

                     4.   Параграф 1 не засяга случаите, когато държава-членка е обвързана със задължения от международноправен характер, а именно:

                           i)

                           като приемаща страна на международна междуправителствена организация;

                           ii)

                           като приемаща страна на международна конференция, свикана от ООН или под егидата на тази организация;

                           iii)

                           съгласно многостранно споразумение, предоставящо привилегии и имунитети;

                           iv)

                           съгласно Договора за помирение от 1929 г. (Латеранския договор), сключен от Светия престол (Ватикана) и Италия.

                     5.   Параграф 4 се приема за приложим и в случаите, когато държава-членка е приемаща страна на Организацията за сигурност и сътрудничество в Европа (ОССЕ).
               6.   Съветът бива своевременно уведомяван за всички случаи, в които държава-членка предоставя изключение в съответствие с параграф 4 или 5.
               7.   Държавите-членки могат да се отклонят от мерките, наложени с параграф 1, буква б), когато пътуването на дадено лице е оправдано поради неотложни хуманитарни причини или с цел участие на междуправителствени срещи, включително организираните по инициатива на Европейския съюз или чийто домакин е държава-членка, председателстваща ОССЕ, когато на тези срещи се провежда политически диалог, чиято непосредствена цел е утвърждаване на демокрацията, правата на човека и правовата държава в Кот д’Ивоар.
               8.   Държава-членка, която желае да предостави посочените в параграф 7 освобождавания, уведомява Съвета за това писмено. Освобождаването се счита за предоставено, освен ако един или повече от членовете на Съвета не възразят писмено в рамките на два работни дни от получаване на уведомлението. При възражение от страна на един или повече от членовете на Съвета Съветът може да реши с квалифицирано мнозинство да предостави предложеното освобождаване.
               9.   Когато съгласно параграфи 4, 5 и 7 държава-членка разреши влизането или транзитното преминаване през своя територия на лицата, посочени в приложение I или II, това разрешение се ограничава до целта, за която е дадено, и до лицата, на които е предоставено.“

               2)

               В член 5 параграф 1 се заменя със следното:
               „1.   Замразяват се всички финансови средства и икономически ресурси, притежавани или контролирани пряко или непряко от лицата или образуванията, посочени от Комитета по санкциите съгласно член 4, параграф 1, буква а), или държани от образувания, притежавани или контролирани пряко или непряко от посочени от Комитета по санкциите лица или от всяко друго лице, действащо от тяхно име или по тяхно нареждане.
               Списъкът на лицата, посочени в първа алинея, е даден в приложение I.“

               3)

               Член 6 се заменя със следното:
               „Член 6
               1.   Съветът съставя списъка в приложение I и го изменя съгласно решенията, взети от ССООН или от Комитета по санкциите.
               2.   По предложение на държава-членка или на върховния представител на Съюза по въпросите на външните работи и политиката на сигурност Съветът съставя и изменя списъка в приложение II.“

               4)

               Член 7 се заменя със следното:
               „Член 7
               1.   Когато Съветът за сигурност или Комитетът по санкциите посочи лице или образувание, Съветът включва това лице или образувание в списъка в приложение I.
               2.   Когато Съветът реши да приложи към лице или образувание мерките, посочени в член 4, параграф 1, буква б), Съветът изменя съответно приложение II.
               3.   Съветът уведомява засегнатото лице или образувание за решението си, включително за основанията за включването му в списъка, или пряко, ако адресът е известен, или чрез публикуване на известие, за да предостави възможност на това лице или образувание да представи възражения.
               4.   Когато има представени възражения или когато има представени нови съществени доказателства, Съветът преразглежда решението си и уведомява лицето или образуванието за това.“

               5)

               Член 8 се заменя със следното:
               „Член 8
               1.   В приложения I и II са посочени основанията за включване в списъка на изброените лица и образувания, предоставени от Съвета за сигурност или от Комитета по санкциите по отношение на приложение I.
               2.   В приложения I и II се съдържа също така необходимата информация, ако такава е налична, за идентифициране на засегнатите лица или образувания, предоставена от Съвета за сигурност или от Комитета по санкциите по отношение на приложение I. По отношение на лицата тази информация може да включва имената, включително псевдонимите, датата и мястото на раждане, гражданството, номера на паспорта и личната карта, пола, адреса, ако е известен, и длъжността или професията. По отношение на образуванията тази информация може да включва наименованието, мястото и датата на регистрация, регистрационния номер и мястото на дейност. В приложение I се включва също така датата на посочване от Съвета за сигурност или от Комитета по санкциите.“

               6)

               Член 10 се заменя със следното:
               „Член 10
               1.   Настоящото решение влиза в сила в деня на неговото приемане.
               2.   Настоящото решение подлежи на преглед, изменение или отмяна, ако е необходимо, в съответствие с приложимите решения на ССООН.
               3.   Мерките, посочени в член 4, параграф 1, буква б), се преразглеждат редовно и най-малко на всеки 12 месеца. Те престават да се прилагат спрямо съответните лица и образувания, ако Съветът реши, в съответствие с процедурата по член 6, параграф 2, че вече не са изпълнени условията за прилагането им.“

         Член 2
   Приложението към Решение 2010/656/ОВППС става приложение I и заглавието му се заменя със следното:

   Член 3
   Приложението към настоящото решение се добавя като приложение II към Решение 2010/656/ОВППС.
   Член 4
   Настоящото решение влиза в сила в деня на неговото приемане.

      Съставено в Брюксел на 22 декември 2010 година.

            За Съвета

            Председател

         S. VANACKERE

      (1)  ОВ L 285, 30.10.2010 г., стр. 28.
   ПРИЛОЖЕНИЕ

         „ПРИЛОЖЕНИЕ II

            Списък на лицата, посочени в член 4, параграф 1, буква б)

                     Име
                     (и евентуални псевдоними)

                     Идентификационни данни

                     Основания

                     1.

                     Г-н Pascal Affi N’Guessan

                     Роден на 1 януари 1953 г. в Bouadikro.
                     Паспорт №: PD-AE 09DD00013.

                     Генерален секретар на Народния фронт на Кот д'Ивоар FPI), бивш министър-председател.
                     Отстоява радикални позиции и извършва активна дезинформация.
                     Подбуждане към насилие.

                     2.

                     Подполковник Nathanaël Ahouman Brouha

                     Роден на 6 юни 1960 г.

                     Командващ Групата за сигурност на Президентството на Републиката (GSPR).
                     Участвал в репресиите от 25 март 2004 г.
                     Член на Ескадроните на смъртта.

                     3.

                     Г-н Gilbert Marie Aké N'Gbo

                     Роден на 8 октомври 1955 г. в Абиджан.
                     Паспорт №: 08 AA 61107

                     Провъзгласил се за министър-председател и министър на планирането и развитието.

                     4.

                     Г-н Pierre Israël Amessan Brou

                     Генерален директор на радиото и телевизията на Кот д'Ивоар (RTI).
                     Отговорен за кампанията за дезинформация.

                     5.

                     Г-н Frank Anderson Kouassi

                     Председател на Националния съвет за аудиовизуална комуникация (CNCA).
                     Участва активно в кампанията за дезинформация.

                     6.

                     Г-жа Nadiana Bamba

                     Родена на 13 юни 1974 г. в Абиджан.
                     Паспорт №: PD - AE 061 FP 04

                     Директор на пресгрупа „Le temps — Notre voie“.
                     Отговорен за кампанията за дезинформация и подбуждане към омраза и насилие между общностите.

                     7.

                     Г-н Kadet Bertin

                     Роден около 1957 г. в Mama.

                     Съветник по сигурността на г-н Gbagbo.
                     Отговорен за трафика на оръжия за „Президентството“.

                     8.

                     Генерал Dogbo Blé

                     Роден на 2 февруари 1959 г. в Daloa.

                     Командващ корпус в Републиканската гвардия.
                     Участвал в офанзивата от 4—6 ноември 2004 г. и в събитията през следващите дни в Абиджан. Член на Ескадроните на смъртта.

                     Участвал в потушаването на народните движения.

                     9.

                     Г-н Paul Antoine Bohoun Bouabré

                     Роден на 9 февруари 1957 г. в Issia.
                     Паспорт №: PD AE 015 FO 02

                     Бивш министър на планирането и развитието.

                     10.

                     Заместник-префект Oulaï Delefosse

                     Бивш офицер за връзка при силите „Lima“.
                     Ръководител на Патриотичния съюз за съпротива на Големия Запад (UPRGO).
                     Отговорен за заплахите срещу войниците от силите LICORNE.
                     Участвал в набирането на либерийски наемни войници.
                     Началник на милиция, близка до Gbagbo.
                     Участвал в насилствени действия.

                     11.

                     Адмирал Vagba Faussignau

                     Роден на 31 декември 1954 г. в Bobia.

                     Командващ Военноморския флот на Кот д'Ивоар — заместник-началник на Генералния щаб.

                     12.

                     Пастор Gammi

                     Ръководител на Движението на Кот д'Ивоар за освобождение на западната част на Кот д'Ивоар (MILOCI).
                     Участвал в атаката в Logoualé (28 февруари 2005 г.).
                     Участвал в насилствени действия срещу чуждоземно или инородно население в западната част на страната през ноември и декември 2010 г.

                     13.

                     Г-н Laurent Gbagbo

                     Роден на 31 май 1945 в Gagnoa.

                     Провъзгласил се за президент на Републиката.

                     14.

                     Г-жа Simone Gbagbo

                     Родена на 20 юни 1949 г. в Moossou.

                     Съпруга на г-н Gbagbo.
                     Председател на групата на Народния фронт на Кот д'Ивоар (FPI) в Народното събрание. Подозира се, че поддържа паралелни политико-религиозни мрежи, които се противопоставят на международните резолюции.

                     15.

                     Генерал Guiai Bi Poin

                     Роден на 31 декември 1954 г. в Gounela.

                     Ръководител на Командния център на операциите за сигурност (CECOS).
                     Участвал в репресиите от март 2004 г.
                     Участвал в събитията в хотел „Ivoire“ (ноември 2004 г.).
                     Участвал в потушаването на народните движения от февруари, ноември и декември 2010 г.

                     16.

                     Г-н Denis Maho Glofiei

                     Роден във Val de Marne.

                     Ръководител на Фронта за освобождение на Големия Запад (FLGO).
                     „Началник на милиция, близка до Gbagbo“.
                     Участвал в насилствени действия.

                     17.

                     Капитан Anselme Séka Yapo

                     Роден на 2 май 1973 г. в Adzopé.

                     Лична охрана на г-жа Gbagbo.
                     Член на Ескадроните на смърта. Участвал в насилствени действия и убийства.

                     18.

                     Г-н Désiré Tagro

                     Роден на 27 януари 1959 г. в Issia.
                     Паспорт №: PD - AE 065FH08.

                     Провъзгласил се за министър на вътрешните работи, генерален секретар на „Президентството“.
                     Участвал в жестокото потушаване на народните движения от февруари, ноември и декември 2010 г.

                     19.

                     Г-н Paul Yao N'Dré

                     Роден на 29 декември 1956 г.

                     Председател на Конституционния съд.
                     Съзнателно валидира фалшифицираните резултати от президентските избори от 31 октомври и 28 ноември 2010 г.“


title: Решение 2008/733/ОВППС на Съвета от 15 септември 2008 година за изпълнение на Обща позиция 2004/694/ОВППС за по-нататъшни мерки в подкрепа на ефективното изпълнение на мандата на Международния трибунал за престъпленията в бивша Югославия (МТПЮ)

text:
               16.9.2008

               BG

               Официален вестник на Европейския съюз

               L 247/63

      РЕШЕНИЕ 2008/733/ОВППС НА СЪВЕТА

   от 15 септември 2008 година
   за изпълнение на Обща позиция 2004/694/ОВППС за по-нататъшни мерки в подкрепа на ефективното изпълнение на мандата на Международния трибунал за престъпленията в бивша Югославия (МТПЮ)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Обща позиция 2004/694/ОВППС (1), и по-специално член 2 от нея във връзка с член 23, параграф 2, второ тире от Договора за Европейския съюз,
   като има предвид, че:

               (1)

               Съгласно Обща позиция 2004/694/ОВППС Съветът прие мерки за замразяване на всички финансови средства и стопански ресурси, принадлежащи на физическите лица, изброени в приложението към нея, които са били подведени под съдебна отговорност от МТПЮ.

               (2)

               След предаването на г-н Radovan KARADZIC на МТПЮ на 30 юли 2008 г. неговото име следва да бъде изключено от списъка.

               (3)

               Следователно е необходимо списъкът в приложението към Обща позиция 2004/694/ОВППС да бъде изменен,

         РЕШИ:
   Член 1
   Приложението към Обща позиция 2004/694/ОВППС се заменя с това, дадено в приложението към настоящото решение.
   Член 2
   Настоящото решение поражда действие от датата на приемането му.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 15 септември 2008 година.

            За Съвета

            Председател

         B. KOUCHNER

      (1)  ОВ L 315, 14.10.2004 г., стр. 52.

      ПРИЛОЖЕНИЕ

            „ПРИЛОЖЕНИЕ
            Списък на лицата, посочени в член 1

                        Лице

                        Мотив

                        1.

                        Име: HADZIC Goran (пол: M)
                        Дата на раждане: 7.9.1958 г.
                        Място на раждане: Vinkovci, Хърватия
                        Гражданин на Сърбия

                        Обвинен от МТПЮ и все още на свобода
                        Обвинителен акт: 4 юни 2004 г.
                        Дело №: IT-04-75

                        2.

                        Име: MLADIC Ratko (пол: M)
                        Дата на раждане: 12.3.1948 г.
                        Място на раждане: Bozanovici, община Kalinovik, Босна и Херцеговина
                        Гражданин на Босна и Херцеговина

                        Обвинен от МТПЮ и все още на свобода
                        Първи обвинителен акт: 25 юли 1995 г.; втори обвинителен акт: 16 ноември 1995 г.; изменен обвинителен акт: 8 ноември 2002 г.
                        Дело №: IT-95-5/18“


title: Решение на Съвета от 18 септември 1995 година за присъединяването на Общността към Споразумението за създаване на Комисия по рибата тон в Индийския океан

text:
Важна правна забележка

|

31995D0399

Официален вестник n° L 236 , 05/10/1995 стр. 0024 - 0024 специално чешко издание глава 04 том 02 стр. 232  - 232 специално испанско издание глава 04 том 02 стр. 232  - 232 специално унгарско издание глава 04 том 02 стр. 232  - 232 специално литвийско издание глава 04 том 02 стр. 232  - 232 LV.ES глава 04 том 02 стр. 232  - 232 MT.ES глава 04 том 02 стр. 232  - 232 PL.ES глава 04 том 02 стр. 232  - 232 SK.ES глава 04 том 02 стр. 232  - 232 специално словенско издание глава 04 том 02 стр. 232  - 232

		19950918Решение на Съветаот 18 септември 1995 годиназа присъединяването на Общността към Споразумението за създаване на Комисия по рибата тон в Индийския океан(95/399/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 43 във връзка с член 228, параграф 2, първото изречение и параграф 3, алинея първа от него,като взе предвид предложението на Комисията,като взе предвид становището на Европейския парламент [1],като има предвид, че Общността подписа Конвенцията на Обединените нации по морското право, която изисква всички членове на международната общност да си сътрудничат при запазването и управлението на морските биологични ресурси;като има предвид, че в случая на морския риболов Общността е отговорна за приемането на мерки за запазване и управление на рибните ресурси и да влезе в договорни отношения в този смисъл с трети страни и международни организации;като има предвид, че Общността за тази цел участва в международните преговори, които имаха за своя кулминация одобряването на Споразумение за създаване на Комисия по рибата тон в Индийския океан от Организацията на Обединените нации по прехрана и земеделие;като има предвид, че това споразумение създава една полезна рамка за засилване на международното сътрудничество за целите на запазването и разумното използване на рибата тон в Индийския океан и свързаните видове;като има предвид, че рибарите от Общността са ангажирани в риболова на тези видове в Индийския океан; като има предвид, че е в интерес на Общността да се присъедини към горепосоченото споразумение,РЕШИ:Член 1С настоящото от името на Общността се одобрява Споразумението за създаване на Комисия по рибата тон в Индийския океан.Текстът на споразумението е приложен към настоящото решение.Член 2Председателят на Съвета от името на Общността депозира документа за приемане в съответствие с член XVII, параграф 1 от споразумението.Съставено в Брюксел на 18 септември 1995 година.За СъветаПредседателP. Solbes Mira[1] ОВ C 109, 1.5 1995 г., стр. 277.--------------------------------------------------